text: Formål.
  At smage på noget der er -196 grader – og høre hvordan bløde skumfiduser knaser som glas og det ryger ud af munden.
  Sikkerhed.
  Sikkerhedsklasse.
  Lidt farlig - Vær opmærksom på at skumfiduserne ikke må ligge længe i flydende kvælstof for så suger de en del op i sig som en svamp – de må kun dyppes i max 30 sek. Overvej om de børn der er tilstede er gamle nok til at deltage i dette forsøg – det er et svært dilemma for et barn at blive tilbudt slik der muligvis giver en forfrysning...
  Påkrævet sikkerhedsudstyr.
  Intet
  Materialer.
  Flydende kvælstof, skumfiduser, køkkensi til at dyppe dem med.
  Faktorer.
  Den mere tunge og saftige skumfidus type fra TOMs er ikke særligt god. Brug de mindste og letteste du kan få.
  I den virkelige verden.
  Færdigretter og andre madvarer fryses tit ned i LN2 for at undgå store iskrystaller ødelægger strukturen i maden.
  Uafklarede spørgsmål.
  Erfaringen viser at dette forsøg går fint, og vi har ikke haft problemer med det. Men: Hvor meget flydende kvælstof kan en barnetand, en plombe og en tunge egentligt klare? Hvor individuelt er smerte grænsen og hvor skræmte kan mindre børn blive? Brug små stykker så vi aldrig får brug for at finde ud af dette!